Veľké Zlievce

Veľké Zlievce sú obec na Slovensku v okrese Veľký Krtíš.

Kultúra a zaujímavosti

Pamiatky 
 Rímskokatolícky kostol sv. Mikuláša biskupa, baroková jednoloďová stavba s polkruhovým ukončením presbytéria z roku 1667. Kostol sa nachádza v opevnenom areáli so zvonicou na vyvýšenej polohe na severnom okraji obce. Predchodca súčasnej stavby je doložený už v roku 1262. V roku 1750 bol prestavaný do dnešnej neskorobarokovej podoby. Fasáda kostola je členená lizénovými poľami, na hlavnej fasáde sa nachádzajú dve niky. V krypte pod kostolom je od roku 1807 pochovaný chorvátsky bán, uhorský šľachtic František Balaša. Veža kostola bola zbúraná v období po druhej svetovej vojne. Loď kostola je zaklenutá pruskou klenbou. Na oltári sa nachádza obraz sv. Mikuláša z druhej tretiny 18. storočia. K zariadeniu patrí aj klasicistická kamenná krstiteľnica, socha svätice a rokokový svietnik, predmety z druhej polovice 18. storočia.  
 Kaplnka prícestná, klasicistická stavba z konca 18. storočia s ľudovou barokovou sochou sv. Alžbety.

Referencie

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci
 Okres VK- história a pozoruhodnosti obce

 
Obce okresu Veľký Krtíš